# Dabar (Szlovákia)

### A Wikipédiából, a szabad lexikonból.

Dabar (1899-ig Dobrocs, szlovákul Dobroč) község Szlovákiában, a Besztercebányai kerületben, a Losonci járásban. 2001-ben 698 lakosából 692 szlovák volt.

## [szerkesztés] Fekvése

Losonctól 19 km-re északnyugatra fekszik.

## [szerkesztés] Története

A falu valószínűleg a 13. század előtt keletkezett, temploma a tatárjárást követően épült. 1393-ban Dobrocha néven említik először, a divényi váruradalom része volt. A 15. század közepén a husziták - mivel a templom stratégiai helyzeténél fogva kedvező helyen állt - édelmi célokra alakították át és megerősítették. A falu földesurai a Széchyek, a Balassák és a Losoncziak voltak. 1469-ben Hunyadi Mátyás a divényi uradalom többi településével együtt hívének Országh Mihálynak adta, majd az 1470-es években a Nádasdyaké lett. Nádasdy János lányának Katalinnak halála után a birtok a királyra szállt, aki 1535-ben Várady Pál esztergomi érseknek adományozta. 1553-ban Dobrocsnak 13 adófizető portája volt. A 16. század második felében a község a magyar-török végvári harcok határvonalára került. Gyakran érték rajtaütések, majd 1575 és 1593 között Divény várával együtt a hódoltság része lett. 1624-ben, 1657-ben és 1660-ban is Divény tartozékaként említi oklevél. 1686-ban a császár a divényi uradalmat 53 ezer aranyért Zichy Istvánnak adta. 1696-ban Dobrocs területén két malom működött, sörfőzdéje és pálinkafőzdéje volt. 1715-ben 11 parasztház és 2 zsellérház állt a faluban, ebből 10 szlovák és 3 magyar. A község pecsétje 1733-ból való. 1770-ben a Balassa, a Révay, a Haller, a Fáy, a Rakovszky, az Okolicsányi, az Orczy és a Zichy családok a főbb birtokosai. 1787-ben 564 lakosa volt, 60 házaban 95 család élt. Lakói főként mezőgazdaságból éltek. 1910-ben 1540, túlnyomórészt szlovák lakosa volt. A trianoni békeszerződésig területe Nógrád vármegye Losonci járásához tartozott.

## [szerkesztés] Nevezetességei

- Vámosfalva felé eső határrészén egy dombon áll a tatárjárás után épített templom, a 17. században újjáépítették, a 19. században renoválták. Harangtornya a 18. század második felében épült. A templomot ma is védőfal övezi.
- Nevezetssége az 1000 m magasan húzódó dobrocsi őserdő, többszáz éves fenyő és bükkfáival.

## [szerkesztés] Külső hivatkozások

- Hivatalos oldal
- Községinfó
- Dabar Szlovákia térképén

A lap eredeti címe "http://hu.wikipedia.org../../../d/a/b/Dabar_%28Szlov%C3%A1kia%29_45bc.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina